Všeobecne záväzné nariadenie č. 3/2019 o výške príspevku zákonného zástupcu dieťaťa resp. žiaka na čiastočnú úhradu nákladov, a určenie podmienok úhrady v školskej jedálni a prevádzky školskej jedálne, ktorej zriaďovateľom je obec Silica



Obecné zastupiteľstvo v Silici na základe § 6 zákona SNR č. 369/1990 Z. b. o obecnom zriadení v znení neskorších predpisov, a v zmysle § 140 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov

v y d á v a
toto Všeobecne záväzné nariadenie o výške príspevku zákonného zástupcu dieťaťa resp. žiaka na čiastočnú úhradu nákladov, a určenie podmienok úhrady v školskej jedálni a prevádzky školskej jedálne,  ktorej zriaďovateľom je obec Silica


Čl. 1
Úvodné ustanovenia

1. Obec Silica je zriaďovateľom zariadenia školského stravovania – Školská jedáleň, Silica 128 ako súčasť Materskej školy s vyučovacím jazykom maďarským – Óvoda, Silica – Szilice 128, 049 52 Silica.

2. Školská jedáleň poskytuje stravovanie deťom a žiakom za čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky, ďalej len „príspevok“.

3. Účelom tohto všeobecne záväzného nariadenia je určiť výšku príspevku zákonného zástupcu dieťaťa alebo žiaka a určiť podmienky platenia tohto príspevku za stravovanie v školskej jedálni.

Čl. 2
Výška príspevku

1. Obec Silica určuje výšku príspevku na stravovanie v školskej jedálni na stravníka a jedlo v čase ich pobytu v škole alebo školskom zariadení nasledovne:

Materská škola
(stravníci od 2 - do 6 rokov)	 Desiata	Obed		Olovrant	Spolu Eur					 0,38		0,90		0,26		1,54

Základná škola
(stravníci od 6 - do 11 rokov)	 Desiata	Obed		Olovrant	Spolu Eur
					 0		1,21		0		1,21



Dospelí stravníci
(od 15 do 18/19 rokov)
Desiata	Obed		Olovrant	Spolu Eur              0		1,41		0		1,41
2. Zákonný zástupca dieťaťa alebo žiaka uhrádza výšku finančného príspevku na stravovanie určenú týmto všeobecne záväzným nariadením podľa vekových kategórií stravníkov.

Čl. 3
Určenie podmienok platenia príspevku

1. Zákonný zástupca dieťaťa alebo žiaka je povinný uhradiť finančný príspevok na základe vystaveného šeku školskej jedálne na účet zriaďovateľa, ktorý je vedený vo VÚB, a. s., Rožňava, číslo účtu 1658834751 / 0200 alebo na účet zriaďovateľa, ktorý je vedený v Dexia banke Slovensko, a. s., pobočka Košice, číslo účtu 0147875004 / 5600 alebo v hotovosti do pokladne zriaďovateľa a to mesačne vopred najneskôr do 20 dní príslušného kalendárneho mesiaca.

2. Prípadnú neúčasť na stravovaní je možné nahlásiť osobne v školskej jedálni alebo telefonicky na telefónnom čísle 058/7901 119 ráno do 08.00 hod.


3. Včas nahlásená neúčasť na stravovaní sa zohľadní v najbližšom mesiaci.

Čl .4
Podmienky prevádzky zariadenia školského stravovania

1. Zariadenie školského stravovania bude počas prázdnin prevádzkovaná, ak sa na stravovanie v školskej jedálni pri MŠ prihlási aspoň 10 detí . 

2. Počas školského roka sa zariadenie školského stravovania prevádzkuje za predpokladu, ak sa na stravovanie v školskej jedálni pri MŠ prihlási aspoň 10 detí navštevujúce ZŠ a MŠ. 

3. Za účelom zaistenia rentability prevádzky zariadenia školského stravovania a školskej jedálne pri MŠ počas školského roka a školských prázdnin, je zriaďovateľ oprávnený vykonať prieskum na zistenie potrebného počtu stravníkov podľa bodu 1 a 2.   

   
Čl. 5
Spoločné a záverečné ustanovenia

1. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Silica.

2. Toto  VZN  č. 3/2019 o výške príspevku zákonného zástupcu dieťaťa resp. žiaka na čiastočnú úhradu nákladov, a určenie podmienok úhrady v školskej jedálni a prevádzky školskej jedálne, ktorej zriaďovateľom je obec Silica bolo schválené uznesením Obecného zastupiteľstva v Silici č. 61/2019   zo dňa 17.8.2019 a nadobúda účinnosť 01.09.2019.
3. [bookmark: _GoBack]Dňom účinnosti tohto všeobecne záväzného nariadenia sa zrušuje všeobecne záväzné nariadenie č.5/2015 o výške príspevku zákonného zástupcu dieťaťa resp. žiaka na čiastočnú úhradu nákladov a určenie podmienok úhrady v školskej jedálni zo dňa 16.08.2015.




Ing. Tomáš Várady, PhD.
  Starosta obce Silica



Návrh VZN bol vyvesený na úradnej tabuli: 02.07.2019.
VZN bolo prijaté obecným zastupiteľstvom: 17.08.2019
VZN vyvesené na úradnej tabuli obce Silica: 17.08.2019
VZN je účinné od: 1.9.2019.


